Tina Bachmann (skiskytter)

Tina Bachmann  (født 1986) er en tysk tidligere skiskytter. Hun representerte klubben SG Stahl Schmiedeberg.

Bachmann debuterte i Europacupen i 2004 og hun har fire europacupseire. Hun har også tre medaljer fra Europamesterskap. I 2006 var hun med på å ta gull på juniorstafetten, og i 2008 og 2009 var hun med på å ta henholdsvis sølv og bronse på seniorstafetten. I tillegg har hun tre fjerdeplasser i europamesterskap. Hennes beste resultat fra et juniorverdensmesterskap er en 11.-plass fra sprinten i Kontiolax i 2005. 

Bachmann debuterte i verdenscupen med en 23.-plass på sprinten i Trondheim i sesongen 2008/09. Hun deltok også i neste verdenscuprunde i Khanty-Mansijsk, hvor hun vant sprinten. Hun skjøt to fulle hus og slo lagvenninnen Simone Hauswald og svenske Anna Carin Olofsson-Zidek med henholdsvis 3,7 sekunder og 19,3 sekunder.   Bachmann ble nummer 49 i verdenscupen i debutsesongen, men hun gikk kun fire verdenscuprenn.

Hun var med på Tysklands lag som vant 4 x 6 km stafett under VM i skiskyting 2011 i Khanty-Mansijsk, hvor hun også tok sølv på 15 km.

 Meritter 
(Per 6. april 2009)
 Juniorverdensmesterskap 
KonkurranseNormaldistanseSprintJaktstartFellesstartStafettMixed stafett2005 Kontiolax 25.-plass 11.-plass 18.-plass — — —2007 Martell-Val Martello  15.-plass 20.-plass 16.-plass — — —

 Europamesterskap 
KonkurranseNormaldistanseSprintJaktstartFellesstartStafettMixed stafett2006 Langdorf-Arbersee   4.-plass 5.-plass 7.-plass —Gull —2008 Nové Město na Moravě   7.-plass 40.-plass 17.-plass — Sølv —2009 Ufa   10.-plass 4.-plass 4.-plass — Bronse —

 Referanser 

 Eksterne lenker 

 Tina Bachmanns hjemmeside (tysk)

Kategori:Tyske skiskyttere
Kategori:Verdensmestere i skiskyting
Kategori:Deltakere for Tyskland under Vinter-OL 2010
Kategori:Skiskyttere under Vinter-OL 2010
Kategori:Personer fra Landkreis Sächsische Schweiz-Osterzgebirge
Kategori:Fødsler i 1986
Kategori:Deltakere under VM i skiskyting 2011
Kategori:Deltakere under VM i skiskyting 2012